recursal/SuperWikiNEXT-32B huggingface dataset:
**Hermann av Kärnten** (født ca 1100 i Istria, død 1160) var en filosof, astrolog, astronom, matematiker, oversetter og forfatter.

Biografi
--------

Hermann av Kärnten ble født ca 1100 i Istria som på den tiden tilhørte grevskapet Karantania. Han ble kjent ved mange navn: *Hermannus Dalmata*, *Hermannus Sclavus*, *Hermannus Secundus*, *Hermannus de Carinthia* med flere.

Sin utdannelse påbegynte han i et benediktinerkloster i Istria. Deretter reiste han till Chartres og Paris og studerte naturkunnskap, filosofi og astronomi under ledelse av Thierry av Chartres. Sammen med sin studiekamerat Robert av Ketton foretok han en reise til Orienten (1135-1138) og studerte arabisk vitenskap i Konstantinopel og Damaskus. Da han kom tilbake til Europa, fortsatte han sine studier ved oversetterskolen i Toledo under ledelse av Peter Venerabilis.

Verk
----

Hermann av Kärnten har tolket og oversatt til latin cirka femten arabiske vitenskapsverker. De spilte en avgjørende rolle i utviklingen av den datidige vestlige vitenskap.

Hans mest kjente verk er «De essentiis» (1143), en tolkning av arabisk aristotelisme og platonisme i pakt med Chartres-skolens filosofi. Blant hans oversettelser kan nevnes Euklids «Elementer», Ptolemaios’ «Planisphairion», Abu Ma'shars generelle innføring i astronomien (*Kitab al-mudkhal al-kabir ila 'ilm ahkam an-nujjum*), og Koranen. Islams stadig større utbredelse uroet datidens kristne Europa. Hermann av Kärnten bidro til å øke kunnskapen om islam og dens kultur.

Andre verker tilskrevet Kärnten:

* *Liber imbrium* (*Værboken*) om meteorologi, 1140/1141
* *De indagatione cordis* (*Om hjertets ransakelse*), om astrologi
* De matematiske og astronomiske verkene *De mensura, De utilitatibus astrolabii* og *De compositione et usu astrolabii*, før 1143

Edisjoner
---------

* *De Essentiis. A Critical Edition with Translation and Commentary,* ved Charles Burnett, Leiden/Köln 1982.
* *De indagatione cordis,* i Sheila Low-Beer, *Herman of Carinthia: The Liber imbrium, The Fatidica and the De indagatione cordis,* City University of New York.
* Hubert L. L. Busard (ed.), *The translaton of the Elements of Euclid from the Arabic into Latin by Hermann of Carinthia (?), books VII–XII,* Leiden 1968.
* Hubert L. L. Busard (ed.), *The translaton of the Elements of Euclid from the Arabic into Latin by Hermann of Carinthia (?),* Amsterdam 1977.

Referanser
----------

1. ↑   Catalogue of the Library of the Pontifical University of Saint Thomas Aquinas, oppført som Hermannus Dalmata, Angelicum ID 37019[Hentet fra Wikidata]
2. ↑  «Introduction to Astronomy, Containing the Eight Divided Books of Abu Ma'shar Abalachus». World Digital Library. 1506. Besøkt 15. juli 2013.

|  |  |
| --- | --- |
| Oppslagsverk/autoritetsdata | Deutsche Biographie **·** VIAF **·** GND **·** LCCN **·** ISNI **·** ISNI **·** LIBRIS **·** SUDOC **·** NKC
 |
*Hermes ithyphallicus*, en herme av den greske guden Hermes med fallos, lagd i marmor i Sifnos omkring 520 f.Kr. Fra Det arkeologiske nasjonalmuseet i Athen.
Kai Nielsens portrettbyste av Fridtjof Nansen i Universitetshagen i Oslo er en herme. Skulpturen ble utstilt 1920, og har stått i hagen 1922–1949 og fra 2011. Foto: 2015 
**Herme** er en dekorativt utformet arkitektonisk støtte som består av et skulpturalt hode på en pilar. I antikkens Hellas var det som regel guden Hermes som ble avbildet, ofte fremstilt med en fallos på forsiden av pilaren. I gresk og romersk tid ble hermer stilt opp ved veikryss, ved grenser og så videre.

Motivet ble tatt opp igjen i renessansens kunst, blant annet i relieffer. I nyklassisismen ble hermene brukt uten pilar, men med en firkantet utforming av brystpartiet.

Se også
-------

* Herma, gresk, fallisk gud assosiert med fruktbarhet, lykke, veier og grenser

Referanser
----------

1. 1 2 3 4 5  Oppslagsordet «herme» i *Store norske leksikon* (besøkt 23. juni 2014)

Eksterne lenker
---------------

* (en) Hermai – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Nationalencyklopedin
 |
**Hermann van Pels** (født 31. mars 1898 i Gehrde, død oktober 1944 i Auschwitz) var en tysk-jødisk flyktning under andre verdenskrig. Han er mest kjent for å være en av de åtte jødene som gikk i dekning sammen med Anne Frank og hennes familie. Han er også kjent som *Herr van Daan* eller *Hermann van Daan* fra Anne Franks dagbok.

Hermann vokste opp i Keiserriket Tyskland i byen Gehrde i Niedersachsen, hvor han var det tredje barnet i en søskenflokk på seks. 
Han giftet seg med Auguste van Pels den 5. desember 1925. Deres eneste sønn, Peter van Pels ble født 8. november året etter – i 1926.

Tre av Hermanns søsken flyktet til USA og Chile før krigen brøt ut, mens Hermann og to andre ble værende i Europa. Hermann, Auguste og Peter gikk i skjul sammen Prinsengracht 263 den 19. juli 1942, sammen med Anne Frank, Margot Frank, Otto Frank, Edith Frank-Holländer og Fritz Pfeffer.
Den 4. august 1944 ble skjulestedet avslørt og de åtte jødene sendt til konsentrasjonsleir, først Westerbork, så Auschwitz.

Hermann van Pels var den første av de åtte som omkom; han ble gasset ihjel i Auschwitz. Dødsdatoen er ukjent, men det antas å være i midten av oktober 1944.

Referanser
----------

1. ↑   Find a Grave, oppført som Hermann Van Pels, Find a Grave 16636666, besøkt 9. oktober 2017[Hentet fra Wikidata]

Eksterne lenker
---------------

* All Experts - Hermann van Pels
* Find a grave memorial - Hermann van Pels

|  |  |
| --- | --- |
| Oppslagsverk/autoritetsdata | Geni
 |

Portal: Andre verdenskrig
**Rapid Engineer Deployable Heavy Operational Repair Squadron Engineers** (**RED HORSE**) er det amerikanske flyvåpenets ingeniørtropper. Der er 15 RED HORSE-skvadroner; fire i flyvåpenets stående styrker, seks i flyvåpenreserven og fem i flynasjonalgarden. Skvadronene gir flyvåpenet en ytterst mobil byggteknisk utrykningsstyrke som kan støtte beredskaps- og spesialoperasjoner over hele verden.

RED HORSE-avdelingene har sin historie tilbake til Vietnamkrigen, da flyvåpenet etablerte *Prime Base Engineer Emergency Force* («Prime BEEF») for å dekke et korttidsbehov for bygningstekniske kapasiteter til å istandsette og utbedre rullebaner på krigsskueplassen. Det ble etterhvert klart at flyvåpenet hadde behov for en mer stabil og permanent kapsitet for tungt byggteknisk vedlikehold, og i 1966 ble de første RED HORSE-avdelinger etablert, med et mannskap på 400 (12 offiserer og 388 menige flysoldater).

Eksterne lenker
---------------

* REDHORSE Association
* 819th RED HORSE Squadron
* 820th RED HORSE Squadron
* 560th RED HORSE Squadron
**Ketil Urne** (ca. 1200) er navnet på det eldste kjente medlem av slekten Urne, som opprinnelig kom fra Sønderjylland, det senere hertugdømmet Slesvig.

Navnet kjennes fra en romansk gravsten med relieffruner, *Bjolderupstenen*, med innskriften "ketil urnæ ligir hir" (Ketil Urne ligger her). Stenen kan dateres til en gang mellom 1100 og 1250. Den har et innhugget kors som samtidig forestiller et tre med røtter og blad (livtreskors). Den har vært brukt som dørtrinn til Bjolderup kirke i nærheten av Aabenraa, siden var den en del av kirkegårdsdiket, innen den ble flyttet inn i våpenhuset. I 1841 ble den solgt til Kiel og kom senere til Gottorp slott. I forbindelse med Gottorps 150-årsjubileum i 1987, vendte stenen tibake til Bjolderup kirke.

Et IC3-togsett i Danmark er oppkalt etter Ketil Urne.

Referanser
----------

1. ↑  «Bjolderup Kirke - Danmarks kirker». *danmarkskirker.natmus.dk* **(dansk)**. Besøkt 14. august 2018.
2. 1 2  Barner-Rasmussen, Nordisk Forskningsinstitut. Michael Lerche Nielsen. Marie Stoklund. Rikke Steenholt Olesen. Lisbeth Imer. Michael. «Runer, indskrift og billeder af: Bjolderup-gravsten». *runer.ku.dk*. Arkivert fra originalen 15. august 2018. Besøkt 14. august 2018.
3. ↑  «Lokalitet». *www.kulturarv.dk*. Besøkt 14. august 2018.
4. ↑  «IC3 24 - Ketil Urne». *puukka-sorensen.dk*. Arkivert fra originalen 15. august 2018. Besøkt 14. august 2018.

Portal: Danmark
**Harmoni og dynamikk** er to begreper som danner et par: Harmoni står for ro, balanse og samklang. Dynamikk forbinner vi med bevegelse, spenning, kraft og motsetninger. Harmoni og dynamikk er motsatte prinsipper i formgivingen; Enten er formen dynamisk, eller så er den harmonisk. Begge prinsippene har omtrent den samme funksjon i komposisjonen, å bestemme hva slags forhold vi skal ha mellom elementene i komposisjonen. Dynamiske uttrykk er gjerne asymmetriske, mens Harmoniske gjerne er symmetriske.

**Enhet:**
Enhet vil si at en komposisjon oppleves som et samlet hele. Formen på et objekt i bildet gjentar seg mange ganger. Det blir på en måte en rytme i bildet, det gjentar seg hele tiden. Akkurat som en rytme som gjentar seg i musikk.

**Balanse:**
Man søker som regel etter balanse i et bilde. Et eksempel er å plassere et "tungt" objekt i et bilde, i fremste del av bildet. Det gjør at bildet "står stødig" og det blir balanse. Eller man kan bruke det gylne snitt

**Bevegelse:**
Bevegelse går ofte innenfor det samme som liv og spenning, og gir en følelse av orden og fremdrift. Man kan oppnå bevegelse innen fotografi, men dette er ved hjelp av lang lukkertid på kameraet som gir bevegelsesuskarphet. En komposisjon uten bevegelse kan fort bli monoton, kjedelig og tamt, men samtidig kan for mye bevegelse skape rot. Bevegelse kan gå horisontalt, vertikalt, diagonalt eller i en form. Eksempler på bevegelse er linjer, gjenstander i bevegelse, en pekende hånd, skygger, gjenstander som gjentar seg, gjenstander med tydelig høyde eller breddeformat. 

**Proporsjon:**
Proporsjon betyr forhold, forhold mellom to forskjellige størrelser. For eksempel i en kontrast, når det blir en slik forskjell skaper det liv, og sørger for at elementene fremhever hverandre. Eksempler fra bilder: Det kan være forhold mellom to sider av samme element, du kan ha forhold mellom høyde og bredde på et bilde, eller på et element i bilde. 

**Kontrast:**
Ordet kontrast betyr motsetninger eller forskjell.
Kontraster finnes både på farger, størrelser og følelser. For eksempel svart/hvit, proporsjoner, liten/stor og sur/glad.

**Spenning og liv:**
Spenning og liv blir skapt når det skjer noe uventet eller hyggelig. Spenning oppstår mellom forskjellige elementer dersom det er en stor forskjell på de forskjellige elementene, for eksempel i størrelse, farger eller styrke. Spenning og liv kan lett skapes i et fotografi, for eksempel ved å skape en kombinasjon av lys og mørke, som vil føre til en følelse av trygghet, men også en tung og dyster følelse. Størrelsen på ulike elementer skaper også spenning. 
Fargekontraster og lys-mørk kontraster er med på å skape liv og spenning.

Kilder
------

* 
* 
*
Koking av falurød maling
**Komposisjonsmaling** er en maling hvor bindemiddelet er mel, vanligvis rugmel. Det er en vannbasert farge. Den ble mye brukt tidligere, men da linoljemalingen kom, tok den over. 

Komposisjonsmaling er lett å påføre, særlig hvis underlaget er litt fuktig fra før. Den sitter dårlig på annet enn friskt tre, og best på uhøvlet tre og ble derfor i hovedsak brukt på uthus. Et billig og lett tilgjengelig pigment var rødt jernoksidbasert pulver, gjerne falurødt og engelsk rødt. 

Komposisjonsmalingen kan virke noe primitiv, men den har utmerkede egenskaper: helt diffusjonsåpen og lang holdbarhet, opp til 30 år er nevnt. Før ommaling er det bare å børste av løs maling.

Oppskrift
---------

Det finnes flere oppskrifter på komposisjonsmaling. Denne er hentet fra Riksantikvarens nettsted: 

0,4 kg. jern- eller sinksulfat løses i 10 liter kokende vann.
0,5 kg. finmalt rugmel piskes inn i oppløsningen.
Blandingen kokes i et kvarter.
1,6 kg. pigment i ønsket farge tilsettes.
Malingen kokes i ytterligere et kvarter.
Oppløsningen kan skumme og støtkoke kraftig når pigmentet tilsettes, arbeidet bør derfor utføres utendørs.

Eksterne lenker
---------------

* – Riksantikvarens tekst om *komposisjonsmaling*

Portal: Kunst
Svart biretta
**Biretta** er en spesiell hatt som brukes av geistlige i den katolske kirke. Den er firkantet og kan være med eller uten en dusk på toppen. Hattetypen stammer fra et hodeplagg som ble brukt i middelalderen kalt *birettum* eller *pileum*.[]

Prester og diakoner bruker en sort biretta, biskoper bruker lilla, og kardinaler bruker rød. Paver bruker ikke biretta, de kan isteden bruke camauro, et rødt hodeplagg som ligner mer på en lue. Både paven og andre av de katolske geistlige bruker zucchetto.

Også noen geistlige i den anglikanske kirke bruker biretta.[]

Også utenfor geistligheten brukes i noen sammenhenger biretta.[]

Bilder
------

* Rød kardinalsbirettaRød kardinalsbiretta
* Nederlandsk erkebiskop med lilla biretta.Nederlandsk erkebiskop med lilla biretta.
* Bonete, den spanske biretta.*Bonete*, den spanske biretta.
* Spansk rektor (høyskolepresident) i full akademisk embedsdrakt.Spansk rektor (høyskolepresident) i full akademisk embedsdrakt.
* Advokater på et 1800-tallsmaleri av franskmannen Honoré DaumierAdvokater på et 1800-tallsmaleri av franskmannen Honoré Daumier

Litteratur
----------

* Philippi, Dieter (2009). *Sammlung Philippi – Kopfbedeckungen in Glaube, Religion und Spiritualität*. St. Benno Verlag, Leipzig. ISBN 978-3-7462-2800-6.
* James-Charles Noonan, Jr.: *The Church Visible: The Ceremonial Life and Protocol of the Roman Catholic Church*, Viking, 1996, ISBN 0-670-86745-4.

|  |  |
| --- | --- |
| Oppslagsverk/autoritetsdata | Encyclopædia Britannica
 |
Memorial Philippe Van Coningsloo 2014 : Nicolas Vereecken (2), Rob Ruijgh (1) & Oliver Naesen (3).
**Rob Ruijgh** (født 12. november 1986 i Heerlen) er en nederlandsk landeveissyklist. Han syklet for det profesjonelle UCI WorldTour-laget Vacansoleil-DCM fra 2010 til 2013. Ruijgh ble profesjonell rytter i 2006, da for Rabobank Continental Team.

Meritter
--------

2004
1.-plass sammenlagt, Giro della Lunigiana Junior
2005
Etappeseier, OZ Wielerweekend
2009
1.-plass, Romsée - Stavelot - Romsée
Etappeseier, Tour de Liège
1.-plass, Bovelingen-Heers
2010
3.-plass, Binche - Tournai - Binche
2011
4.-plass sammenlagt, Firedagers i Dunkerque
21.-plass sammenlagt, Tour de France
2.-plass, Ruddervoorde
1.-plass, Profronde van Maastricht
1.-plass, Profronde van Almelo
2012
9.-plass sammenlagt, Firedagers i Dunkerque
2014
Memorial Philippe Van Coningsloo

Referanser
----------

Eksterne lenker
---------------

* (en) Rob Ruijgh – kategori av bilder, video eller lyd på Commons Rediger på Wikidata
* (en) Rob Ruijgh – UCI Rediger på Wikidata

* (en) Rob Ruijgh – ProCyclingStats Rediger på Wikidata

* (en) Rob Ruijgh – Cycling Archives Rediger på Wikidata

* (en) Rob Ruijgh – Cycling Quotient Rediger på Wikidata

* (en) Rob Ruijgh – CycleBase Rediger på Wikidata

* (en) Rob Ruijgh – TheSports.org Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |
Tokelaus flagg
**Tokelaus flagg** viser en stilisert polynesisk kano i gult, på blå bakgrunn, og fire hvite femarmede stjerner som symboliserer sydkorset til venstre for denne Flagget ble godkjent i mai 2008, og er basert på et forslag fra 2007.

Tidligere flagg
---------------

Tokelau førte tidligere New Zealands flagg, da øya er underlagt dette landet. Et uoffisielt flagg ble også rapportert enkelte steder som Tokelaus flagg. Dette var blått og hadde i midten tre gule ringer brutt av tre stjerner i hvitt og en palme i grønt.

I løpet av 2005 og 2006 ble det avviklet en konkurranse for å finne fram til et nytt, eget flagg for Tokelau. Vinneren ble kåret i juni 2007. Dette medførte likevel ikke vedtak, siden flagget ble forberedt i tilfelle det skulle bli flertall for selvstendighet i folkeavstemningen om Tokelaus framtidige status. Denne endte med at øygruppa fortsatt skulle ha status som territorium under New Zealand, og innføringa av offisielt flagg ble derfor utsatt.

* New Zealands flaggNew Zealands flagg
* Uoffisielt foreslått flagg fra 1989Uoffisielt foreslått flagg fra 1989
* Rekonstruksjon av flaggforslaget fra 2007 (basert på et ufullstendig fotografi)Rekonstruksjon av flaggforslaget fra 2007 (basert på et ufullstendig fotografi)

Referanser
----------

1. ↑  «Arkivert kopi». Arkivert fra originalen 14. oktober 2008. Besøkt 22. november 2008.

| * v
* d
* r
Oseaniske flagg |
| --- |
| Selvstendige land | Australia · Fiji · Kiribati · Marshalløyene · Mikronesiaføderasjonen · Nauru · New Zealand · Palau · Papua Ny-Guinea · Salomonøyene · Samoa · Tonga · Tuvalu · Vanuatu |
| Territorier | Amerikansk Samoa · Cookøyene · Fransk Polynesia · Niue · Norfolkøya · Guam · Nord-Marianene · Ny-Caledonia · Pitcairnøyene · Tokelau · Wallis- og Futunaøyene |
**Birger Eriksson** (født 8. april 1860 i Skara, Sverige, død 12. september 1925 i Porsgrunn) var gartner, og lærer ved havebruksskoler og landbrukskoler i Norge.

Da Birger Erikssons far flyttet til Norge og ble privatgartner for skipsreder Boe i Arendal fra 1877-1886, gikk Birger i lære som gartner hos sin far de første årene her. Siden var han privatgartner hos enkefru Herlofson i et par år, og deretter arbeidet han hos handelsgartner J. Hiller i Arendal. Så ble han tatt opp som elev ved Nedenæs Amts Havebrugsskole, hvor han tok eksamen 6. – 7. oktober 1884, med hovedkarakter 1,5.

Etter skolen var han privatgartner tre forskjellige steder i Oslo og kom tilbake til Boe i Arendal i 1887.

Våren 1889 overtok han lærerposten etter Anders Fredrik Almgren ved Lillenes, en stilling han hadde til høsten 1892. Våren 1893 fikk han jobb som gartner og havebrukslærer ved Telemark Landbruksskole, der han var til 1919.

I Aust-Agder Museets årbok for 1956 står det beskrevet om Birger Eriksson: *«Eriksson var en personlighet en husker, rettlinjet, kunnskapsrik, og med interesser også utenfor fagområdet. En god forteller med et eget, lunt glimt i øyet. Undervisningen hans var både frisk og original enten den ble gitt fra kateteret eller ute i hagen»*.

Birger Eriksson var gift to ganger. I 1889 giftet han seg med Andrea Tomine Jensen, og fikk 6 barn med henne. I 1903 giftet han seg med Susanne Fæhn og fikk 2 barn med henne.

Birger Eriksson døde i Porsgrunn 12. september 1925.

Kilder
------

* Aust-Agder museets årbok 1956, sidene 72-73.
**Grahams tall** er et enormt stort tall, som har blitt brukt som en øvre grense for et bevis innen Ramsay-teori. Navnet er etter matematikeren Ronald Graham, som innførte det som øvre grenseverdi for et kombinatorikkproblem om hyperkuber med tofargede kanter. I 1977 skrev Graham om tallet i *Scientific American*, for å gjøre forklaringen allment kjent. Da Graham brukte tallet i sitt bevis, var det det største positive heltallet som hittil var blitt brukt i et matematisk bevis.

Grahams tall er for stort til å skrives med vanlig matematisk notasjon. Det kan defineres ved hjelp av Knuth's up-arrow notation på følgende måte:

* Sett G1 = 3↑↑↑↑3.
* Sett G2 = 3↑..↑3 med G1 antall ↑-er.
* Sett G3 = 3↑..↑3 med G2 antall ↑-er.
* Fortsett slik til G64, som er Grahams tall.

Dette tallet er mye større enn for eksempel googolplex (=1010100). Grahams tall er så stort at det observerbare universet er altfor lite til å inneholde alle siffrene i det, forutsatt at hvert siffer kun opptar ett Planck-volum (Omtrent 4.2217×10−105 m3). 

  

**Til info: er de siste ti sifre av Grahams tall: .................................................................................2464195387.**

Eksterne lenker
---------------

(en) Eric W. Weisstein, *Graham's Number* i MathWorld.

|  |  |
| --- | --- |
| Oppslagsverk/autoritetsdata | MathWorld
 |
**Je Khenpo** (også kalt *Dharma Raja*) er tittelen til det religiøse overhodet i Bhutan. Je Khenpos primære plikter er å lede det monastiske råd *Dratshang Lhentshog* som er klostervesenets høyeste organ og å fremme sitt syn i doktrinære spørsmål for de *Fem Dodrupchen Rinpoche* (de lærde).

Historie
--------

Embedet som Je Khenpo ble introdusert av Ngawang Namgyal som i første halvdel av 1600-tallet samlet de bhutanske klanene til et rike under sin egen ledelse. Landet skulle ledes av en *Druk Desi*, en konge som hadde myndigheten på det verdslige, sivile området, og en *Je Khenpo*, et religiøst overhode med myndighet på det åndelige og religiøse området. Je Khenpo ble valgt blant de mest respekterte munkene som hadde sete i det monastiske råd, Dratshang Lhentshog. I motsetning til ulike inkarnasjoner som det innen buddhismen knyttes stor autoritet til, for eksempel Dalai Lama eller Panchen Lama, og som oftest utpekes og anerkjennes som barn, har Je Khenpo alltid vært en erfaren munk.

Den tredje maktfaktor i det sterkt religiøse buddhistiske samfunnet var nettopp inkarnasjonene, og da særlig ulike inkarnasjoner av Bhutans grunnlegger Shabdrung Ngawang Namgyal som, når de ble anerkjent, ble plassert på «den gylne trone». Inkarnasjonen ble ofte anerkjent mens han var barn, og fikk normalt lite makt i forhold til den som oftest erfarne Je Khenpo.

Dagens Je Khenpo
----------------

Den 70. og nåværende Je Khenpo er *tulku* Jigme Chhoeda. Han er født i 1955 og har innehatt embedet siden 1996. Han er anerkjent som inkarnasjon av Maitreya.

I 2008 ble Je Khenpo og hans rettigheter og plikter stadfestet i Bhutans konstitusjon.

Referanser
----------

1. 1 2 3  Robert L. Worden; Andrea Matles Savada (ed.) (1991). *Nepal and Bhutan: Country Studies*. Federal Research Division, United States Library of Congress. ISBN 0-8444-0777-1. CS1-vedlikehold: Ekstra tekst: forfatterliste (link)
2. ↑  Karma Phuntsho (2013). *The History of Bhutan* (PDF). Random House India. ISBN 9788184004113.
3. ↑  «Constitution of the Kingdom of Bhutan (English)» (PDF). Government of Bhutan. 18. juli 2008. Archived from the original on 6. juli 2011. Besøkt 3. februar 2021. CS1-vedlikehold: Uheldig URL (link)
Del av Hengqin sett fra øst, bilde tatt med fly over Macao, broen i forgrunnen er Ponte de Sai Van, i Macao.
**Hengqin** (kinesisk: 横琴岛, 橫琴島; pinyin: *Héngqín Dǎo*) er en øy i Zhuhai, som er et subdistrikt i byprefekturet Zhuhai i Guangdongprovinsen i Folkerepublikken Kina. Den ligger rett overfor Ilha da Taipa og Ilha de Coloane i Macao, og har forbindelse med Cotai via Lotusbroen. Befolkningen er på ca. 3 000.

Héngqín er den største av de 146 øyene i Zhuhai. Den er rundt tre ganger så stor som Macao. Den har vide bukter, sandstrender, merkelig utformede klipper, vakker natur, frisk luft og naturlig vegetasjon. 

Tidligere var Hengqin to øyer: Da Hengqin (portugisisk *Dom João*) og Xiao Hengqin (portugisisk *Montanha*), men området mellom dem er nå tørt land etter landreklamasjon. I sin nåværende form (2006) er øya på 96 km². 

Portugal mente seg å ha krav på både D. João og Montanha, og på den større tidligere øya Wanzai (port.: *Lapa*, nå en halvøy nordenfor), fordi *portugisiske skoler var anlagt der*. De ble okkupert av portugiserne for noen få år før annen verdenskrig.

Det er nå (2007) en sterk opinion i Macao for at Héngqín burde leases av Macao. 

En bro, kalt Lotusbroen, er blitt bygget mellom Cotai på Macaosiden og Hengqin, og denne grensebroen tar meget av godstransporten. Fastlands-Kina har høyrekjøring og Macao har venstrekjøring. Veibanene er derfor sinnrikt lagt i en snurr på Hengqinsiden av broen slik at kjøretøyene uten bryderi kommer i rett kjørebane. Den 1. september 2005 ble det kjent at Guangdongs provinsregjering planla skattefritak og en mer fleksibel grensekontroll mellom Macao og Hengqin. 

Siden utgangen av 2005 har det også pågått drøftelser mellom kasinoselskapet *Las Vegas Sands* og kinesiske myndigheter om å utvikle deler av Héngqín med konvensjonsfasiliteter, hoteller, forretninger, feriehus, og golf-, tennis- og yachingfasiliteter. De lokale myndigheter har gitt grønt lys, men det ventes på godkjenning fra sentralregjeringen i Beijing.

Referanser
----------

1. ↑  «Arkivert kopi». Arkivert fra originalen 28. februar 2005. Besøkt 4. januar 2005.
2. ↑   Arkivert 14. mars 2005 hos Wayback Machine.
3. ↑

Hengqin i forhold til Macao

Eksterne lenker
---------------

* Macau in the Pearl River Delta and Beyond
* Satellittbilde fra Google Maps
* Hengqin.com: nyheter og ressurser, for det meste på kinesisk]

|  |  |
| --- | --- |
| Oppslagsverk/autoritetsdata | GeoNames
 |
Hengselretter
**Hengselretter** er et håndverktøy for å justere hengsler, for eksempel på dører, hengslede vinduer eller bildører. En hengselretter kan være til hjelp for å rette opp en dør som henger skjevt i forhold til dørkarmen, hvilket gradvis vil skje med de fleste dører etter lang tid.

I henhold til Norsk Standard NS 3424 er normal tid før en boligdør bør justeres mellom hvert 2. til 8. år. Trege dører kan spesielt være merkbart på vinterstid, ettersom dører da pleier å utvide seg på grunn av endret luftfuktighet.

Bruk
----

Retteren brukes ved at man trer den på dørhengselet og vrir verktøyet i den retningen man vil justere dørbladet. Det er viktig å dra riktig vei. Retteren tres på hengselen ovenfra mens døren er lukket i karmen. Ved å rotere retteren mot døren minskes åpningen mellom dørblad og karm på hengselsiden. Roteres derimot retteren bort fra døren vil glipen på hengselsiden bli større.

Drar man med for mye kraft kan hengselet knekke eller skruehodene til hengslene rives av.

Forskjellige typer og dimensjoner
---------------------------------

Hengselrettere fås med åpning i forskjellige diametre for å passe ulike typer hengsler. Dimensjoner på hengsler (og dermed hvilket verktøy som passer) varierer mellom dørtyper og forskjellige regioner. Noen vanlige diametre for faste hengselrettere i Europa er 14 mm og 17 mm diameter. I USA er to typer hengsler vanlig, henholdsvis «.134» og «.180 gauge», som har diametre på henholdsvis ca. 19 mm og 21 mm. I Australia er noen vanlige diametre 12 mm og 15 mm.

Det finnes også justerbare hengselrettere som kan brukes på hengsler av ulike størrelser.

Se også
-------

* Stemjern

Referanser
----------

1. ↑  Bedre tilstandsanalyser med ny NS 3424 | standard.no
2. ↑  Rett opp den skjeve hoveddøren | Gjør Det selv
3. ↑  Justere dør - Oppussing
4. ↑  Bending Hinges | THISisCarpentry
5. ↑  Verdt å vite - WIKING
6. ↑  What is a Knuckle Bender and do you need one? | Tools of the Trade Home Page

Eksterne lenker
---------------

* TØMRER-REPARASJON: Rett opp døren | Gjør Det selv Arkivert 1. januar 2020 hos Wayback Machine.
* Rette opp skjeve dører - Slik fikser du den skjeve døren - Vi
* Demonstrasjon på retting av hengsler uten hengselretter på YouTube
**Drammen River Rats** offisielt **Drammen Ishockeyklubb** stiftet i 1995, er en ishockeyklubb fra Drammen.
Hjemmebane er Holmen Ishall i Asker. Klubben har aldersbesemte lag, og har hatt et lag i 4. divisjon, avd. Øst, fram til 2011/12 sesongen, og fikk spille i Holmen Ishall.

Historie
--------

Klubben ble etablert i 1995 av Tom Arne Winnæss. Startet i 4. divisjon og rykket opp til 3. divisjon sesongen 96/97.

Sesongen 02/03 vant Drammen Ishockeyklubb serien i 3. divisjon og rykket opp i 2. divisjon 03/04.
Har ellers vekslet på plasseringer fra topp til bunn i 3. divisjon.

Hjemmebanen til Drammen Ishockeyklubb
-------------------------------------

Drammen har ingen ishall, og Drammen River Rats måtte spille på løkka. Ellers måtte de bruke ishaller andre steder som Vinterbro Ishall, Holmen Ishall og Jar Isforum. 

Siden 1986 er det jobbet med å få en ishall i Drammen by.
Drammen er til dags dato (2021) Europas eneste by med over 101 000 innbyggere uten en ishall. Drammen Ishockeyklubb eksisterer enda etter 17 år med trening utenbys, men dessverre er junior avdelingen blitt lagt ned grunnet at Drammen River Rats ikke har noe eget anlegg. Juniorer har blant annet bytte klubb til Frisk Asker Ishockey og Holmen Red Eagles

Referanser
----------

1. ↑  Drammen trenger ikke en bandyhall - Drammen trenger en ishall
2. ↑  «STIKKORD: ISHALL». Arkivert fra originalen 11. august 2020. Besøkt 31. januar 2021.
3. ↑  «Isalliansen» jobber for ishall i Drammen

Eksterne lenker
---------------

* *Offisielt nettsted*
Drammeglass produsert på Nøstetangen glassverk. Høyde 13 cm. Foto Anne-Lise Reinsfelt / Norsk Folkemuseum, NF.1899-0390.
Et **drammeglass** er et lite drikkeglass, beregnet til å inneholde en brennevinsdram. De fleste drammeglass har stett, men det forekommer også drammeglass med form som små beger eller tønner.

Størrelsen på en dram har variert gjennom årene, og fra land til land, og glassene tilsvarende. Eldre drammeglass rommer gjerne fra ca. 3 til 6 cl. Standardmål for en dram i Norge er i dag 2 cl. Drammeglass finnes også til doble drammer – og som 5 cl. Glass som er større enn det, er oftest beregnet på likører eller finere hetviner, selv om unntak finnes.

Formen på et drammeglass kan variere. Enkelte ganger er det et designspørsmål – andre ganger mener ekspertisen at der er grunner for en spesiell fasong. Kjent i så måte er diskusjonen om hva glass som bør brukes til brun akevitt. Cognac er utenom, siden alle serveringsforslag går ut på store glass uansett mengde innhold.

Om drammeglass med bolleform brukes betegnelsen tumling.

Litteratur
----------

* Berg, Jens W. (1996): *Hadelandsglass 1900-1950.* Oslo. ISBN 82-7003-159-3
* Polak, Ada (1974): *Gamle vinglass.* Oslo. ISBN 82-7003-005-8
* Østby, Jon Birger (1983): Nomenklatur for drikkestell, med tegninger av Torill Sand. Oslo[*død lenke*]

Eksterne lenker
---------------

* Se drammeglass i DigitaltMuseum
*Hengyang er også et fylke i Hunan.*

**Hengyang** (kinesisk: 衡 阳 / 衡 陽, pinyin: *Héngyáng*, tidligere **Hengzhou** (*Hengchow*), er den nest største by i Kinas Hunanprovins. Den er en by på prefekturnivå som ligger ved elven Xiangjiang ca. 500 km sør for Changsha, Hunans hovedstad. Hengyang hadde i 2006 anslagsvis 761.888 innbyggere. Hengyang er en travel og raskt voksende industriby og Hunans fremste trafikknutepunkt. Blant industriene i byen kan nevnes kjemisk industri, jordbruks- og gruveutstyr, tekstiler, papir og matvarer. Det er bly-, sink-, kull- og tinngruver i området.

Administrative enheter
----------------------

Hengyang består av fem bydistrikter, fem fylker og to byfylker:

* Bydistriktet Yanfeng (雁峰区), 93 km², 200 000 innbyggere, sete for lokalregjeringen;
* Bydistriktet Zhuhui (珠晖区), 227 km², 270 000 innbyggere;
* Bydistriktet Shigu (石鼓区), 112 km², 200 000 innbyggere;
* Bydistriktet Zhengxiang (蒸湘区), 111 km², 210 000 innbyggere;
* Bydistriktet Nanyue (南岳区), 179 km², 50 000 innbyggere;
* Fylket Hengyang (衡阳县), 2 502 km², 1,12 millioner innbyggere;
* Fylket Hengnan (衡南县), 2 621 km², 1,0 millioner innbyggere;
* Fylket Hengshan (衡山县), 936 km², 410 000 innbyggere;
* Fylket Hengdong (衡东县), 1 926 km², 670 000 innbyggere;
* Fylket Qidong (祁东县), 1 871 km², 920 000 innbyggere;
* Byfylket Changning (常宁市), 2 052 km², 820 000 innbyggere;
* Byfylket Leiyang (耒阳市), 2 649 km², 1,22 millioner innbyggere.

Samferdsel
----------

### Jernbane

Hengyang østbanegård er en av Kinas travleste jernbanestasjoner
Beijing-Hongkong høyhastighetsjernbane har stoppested her.

Jingguangbanen, som er den konvensjonelle toglinjen mellom Beijing i nord og Guangzhou i sør, har også stoppested her. Denne sterkt trafikkerte jernbanelinjen er også innom blant annet Shijiazhuang, Handan, Zhengzhou, Wuhan, Changsha og Shaoguan.

### Vei

Kinas riksvei 107 fører gjennom området. Den løper fra Beijing til Shenzhen (rett ved Hongkong, og er på sin vei innom provinshovedstedene Shijiazhuang, Zhengzhou, Wuhan, Changsha og Guangzhou.

Kinas riksvei 322 begynner i Hengyang og fører via Guilin og Nanning i den autonome region Guangxi frem til grensen mot Vietnam ved Vennskapsporten.

Eksterne lenker
---------------



|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** VIAF **·** GND **·** LCCN **·** GeoNames **·** MusicBrainz
 |

1. ↑  ; *Folketellingen 2020 i Kina*.
Bridalveil Falls som renner ut av en hengende dal i Yosemite National Park
Geirangerfjorden med foss fra en hengende dal.  Foto: Axel Lindahl 
En **hengedal** eller **hengende dal** er en dal som slutter mot en dypere dal på dennes ene side.

En hengedal har ofte blitt skapt av at en mindre isbre har flytt ut i en større. Den større isbreen har skapt en U-dal som den hengende dalen munner ut i og da begge isbreens overflate fra begynnelsen hadde samme høyde, ser det ut som om den mindre dalen "henger" over hoveddalen. Dersom en hardere bergart ligger over en løsere, vil forskjellen i høyde mellom dalbunnen i den hengende dalen og hovedalen øke med tiden. Ofte dannes fosser i eller nær den hengende dalens munning.

Referanser
----------

1. ↑  «Illustrated Glossary of Alpine Glacial Landforms - Hanging Valley». .uwsp.edu. Arkivert fra originalen 9. juni 2011. Besøkt 3. oktober 2011.
2. ↑  «Glossary of Glacier Terminology». U.S. Geological Survey. 28. mai 2004. Besøkt 24. mai 2007.

Eksterne lenker
---------------

* (no) Hengedal i Store norske leksikon

|  |  |
| --- | --- |
| Oppslagsverk/autoritetsdata | Encyclopædia Britannica
 |
**Joachim Sadrozinski** (født 9. september 1907 i Tilsit i Østpreussen, død 29. september 1944) var en tysk offiser under andre verdenskrig som deltok i 20. juli-attentatet mot Adolf Hitler. Han ble arrestert like etter attentatet og dømt til døden.

Liv og virke
------------

Joachim Sadrozinski ble født i Østpreussen. Han sluttet seg til Reichswehr som offiserskadett i april 1926 og gjennomgikk det Prøyssiske Militære Akademi i Berlin i 1939. Senere kjempet han i andre verdenskrig og ble forfremmet til oberstløytnant. Han sluttet seg til generalstaben, og i juni 1944 ble såret. Han ble gruppeleder for de ansatte under general Friedrich Fromm, øverstkommanderende for Erstatningshæten (*Ersatzheer*), og fungerte som nestleder for Claus Schenk Graf von Stauffenberg.

Den 20. juli 1944 var Sadrozinski ansvarlig for koding og sending av «Valkyrie»-ordrer i *Bendlerblock* i Berlin. Han ble arrestert av Gestapo umiddelbart etter angrepet på Hitler og dømt til døden av *Volksgerichtshof* (Folkedomstolen) den 29. september 1944. Sadrozinski ble hengt i Plötzensee fengslet sammen med Joachim Meichssner, Fritz von der Lancken, Wilhelm-Friedrich zu Lynar og Otto Herfurth.

Sadrozinski var gift med Elfriede Hempel og de hadde en datter og fire sønner.

Referanser
----------

1. ↑  Biography at German Resistance Memorial Center
2. ↑  Jörg Sadrozinski, Heldengedenken?
3. ↑  Sadrozinski biography Arkivert 27. juni 2009 hos Wayback Machine. at 20juli1944.de (German)(de)
4. ↑  Brakelmann, Günter. *Helmuth James von Moltke: Zeitgenosse für ein anderes Deutschland* **(tysk)**. Forschungsgemeinschaft 20 Juli 1944. s. 259. ISBN 978-3-643-10453-3.

|  |  |
| --- | --- |
| Oppslagsverk/autoritetsdata | Prabook **·** VIAF **·** GND
 |
Krishna og Radha spiller chaturanga
**Chaturanga** er et gammelt indisk brettspill som har utviklet seg til indisk og vestlig sjakk og mange lignende spill. 

Den største forskjellen mellom det gamle spillet og moderne versjoner er at det hadde fire spillere som styrte hver sin hær. De brukte også en indisk terning til å spille. En kunne vinne spillet ved å ta kongen til motstanderen, eller ved å ta alle brikkene hans bortsett fra kongen. 

Brikkene var noe forskjellige fra moderne sjakkbrikker, men mye er og likt. Chaturanga var basert på sammensetningen av en gammel indisk hær. 

Kongen og rådgiveren hans, vesiren, holdt til i midten. Nær seg hadde de stridselefanter, som senere ble til våre løperer. Infanteriet ble til en rekke av marsjerende bønder. Raske stridsvogner på sidelinjene kunne flytte seg raskt, men bare rett frem. De ble til tårn i Vesten. Kavaleri kunne manøvrere raskt og overraskende, og ble til springer, som fremdeles kan springe over andre brikker.

Reglene for hvordan en kunne flytte var til dels svært ulike:

* Elefanter kunne flytte en rute skrått eller en rute frem
* Vesiren, som svarte til vår dronning, kunne bare flytte en rute skrått
* Bønder kunne bare flytte en rute frem, også i det første trekket
* Kongen kunne ikke bytte plass med elefanten (tårnet) som i vårt sjakkspill, men en gang per spill kunne den flyttes som en springer

Reglene for springertrekket har holdt seg fra Chaturanga til moderne sjakk, og er det viktigste tegne på at det nye spillet stammer fra det gamle.

|  |  |
| --- | --- |
| Oppslagsverk/autoritetsdata | Encyclopædia Britannica
 |
Hotellet sett fra den andre siden av innsjøen.
**The Fairmont Chateau Lake Louise** er et hotell på den østlige bredden av Lake Louise, inne i Banff nasjonalpark i den canadiske provinsen Alberta. Det opprinnelige hotellet ble bygd etappevis på slutten av det 19. og begynnelsen av det 20. århundre av Canadian Pacific Railway og var som de tidligere hotellene Banff Springs Hotel og Château Frontenac såkalte jernbanehoteller. Hotellets fløy bygd i treverk, *Rattenbury Wing* brant ned 3. juli 1924, og ble erstattet av dagens *Barrot Wing* et år senere. Fløyen *Painter Wing*, er bygd i 1913, og er den eldste delen av hotellet som fortsatt eksisterer. *Mount Temple Wing*, som åpnet 2004, er den nyeste fløyen i hotellet og inneholder blant annet moderne møterom, innbefattet *Mount Temple Ballroom*.

Hotellet var av jernbaneselskapet på slutten av det 19. århundre i første rekke tenkt å lokke velstående reisende til å ta toget vestover. Da bil og fly etter hvert overtok mye av togets rolle hadde allerede hotellet blitt tilstrekkelig kjent til å klare seg uten de reisende på jernbanen. I 1999 overtok Canadian Pacific Hotels (som er en avdeling i Canadian Pacific Railway) kjeden *Fairmont Hotels and Resorts*, og tok i bruk Fairmont-betegnelsen på alle sine hoteller, noe som førte til at Chateau Lake Louise drives som et Fairmont-hotell.

Helt fra begynnelsen var målet å utnytte den slående utsikten med den smaragd-grønne innsjøen og Victoria-breen i bakgrunnen. Området hadde mange muligheter for fot- og kanoturer for folk som var glad i naturen. Etter hvert ble alt området rundt hotellet innlemmet i Banff nasjonalpark. Parken er nå erklært som et verdensarvsted av UNESCO.

Opprinnelig ble hotellet bygd bare for sommerbruk, men det ble ombygd slik at det kunne brukes også vinterstid i 1982, og er nå åpent som et skisted hele vinteren.

Hotellet er også populært for spesielle anledninger, med blant annet flere hundre brylluper i løpet av et år.

I dag er The Chateau Lake Louise resort hotel eid av Oxford Properties, som er eiendomsdivisjonen i pensjonsfondene OMERS og blir drevet av Fairmont Hotels and Resorts, Toronto.

* Utsikt inne fra hotelletUtsikt inne fra hotellet
* Chateau Lake Louise fra luftaChateau Lake Louise fra lufta
* Fairmont Chateau Lake LouiseFairmont Chateau Lake Louise

Referanser
----------

1. 1 2  «Hotel History». Besøkt 11. februar 2015.

Eksterne lenker
---------------

* Offisielt nettsted Rediger på Wikidata

* (en) Chateau Lake Louise – kategori av bilder, video eller lyd på Commons Rediger på Wikidata
* Offisielt nettsted for The Fairmont Chateau Lake Louise
**Lower Thames Street** er ei gate i sentrale London, mellom London Bridge og Tower of London.

Like ved brua ligger kirka St Magnus the Martyr, som er viet den norske helgenen Magnus Erlendsson (Magnus Orknøyjarl). Det har stått kirke på dette stedet i over 1000 år. Kirka fikk sitt nåværende utseende etter bybrannen i 1666, tegna av den store byfornyeren Christopher Wren. Før den gamle London Bridge ble revet på 1800-tallet, sto kirka like ved brukaret og ble kalt St Magnus ad pontem (St. Magnus ved brua).

Ved Lower Thames Street ligger også det tidligere fiskemarkedet Old Billingsgate Market, som i dag brukes som konsertlokale. Ved siden av dette ligger det gamle tollhuset (Custom House), tegna av David Laing og bygd i 1817. Londons tollhus har stått på denne tomta siden 1275, og dagens bygning er den fjerde i rekka.

Londons kullbørs (Coal Exchange) var en staselig støpejernsbygning fra 1849. Denne ble revet i 1962, under sterke protester, for å gi plass for den økende biltrafikken i Lower Thames Street.
**«Julia»** er en sang skrevet av John Lennon, men kreditert Lennon/McCartney på vanlig vis. Den ble utgitt i 1968 på dobbeltalbumet *The Beatles (White Album)*.

«Julia» er en rolig, melankolsk sang som avslutter den andre LP-siden (første disk på CD-en) på albumet.

Lennon skrev sangen for sin mor Julia, som han mistet i tenårene. Julia Lennon, født Julia Stanley, ble drept i en trafikkulykke i Liverpool i 1958. Lennon var da 17 år gammel, men var blitt tatt fra moren av sosialmyndigheten på vegne av hans tante Mimi som oppdro ham. Det finnes en uttalelse fra Lennon om moren: «Jeg så min mor nå og da, og mine følelser for henne døde aldri. Jeg tenkte ofte på henne. Hun (tante Mimi) sa at hun var langt, langt unna.» I virkeligheten var hun bare tre miles (4,8 km) unna.

Lennon kom tilbake til morstemaet i flere sanger, blant annet den angstbiterske «Mother» (1970) som også omhandlet savn, om enn på en mer marerittaktig måte.

Det er også mulig at Lennon hadde sin nye kone Yoko Ono i tankene da han skrev «Julia». Teksten inneholder setningen *Ocean child calls me*, noe som kan være en indirekte referanse til Yoko Ono, ettersom «yoko» betyr «child of the sea» eller «havets barn» på norsk.

Referanser
----------

1. ↑  Julia (sang); aboutthebeatles.com
2. ↑  Julia (sang); beatlesbible.com
**Vindmøllene i Kinderdijk-Elshout** er et av de mest kjente nederlandkse turiststedene. Kinderdijk er en landsby i Nederland som tilhører kommunen Molenwaard, i provinsen Zuid-Holland. Kinderdijk ligger i et dikelandskap ved samløpet av Lek og Noord elver. For å tømme dikelandskapet ble det omkring år 1740 bygd et system på 19 vindmøller. Denne gruppen av møller er den største konsentrasjonen av gamle vindmøller i Nederland, og ble i 1997 utpekt som et verdensarvsted av UNESCO. 

Kart over vindmøllene
Aktive vindmøller i Kinderdijk. Foto: EOSPhoto 
Vindmølle i Kinderdijk.
 Foto: Lucash

Historie
--------

I Alblasserwaard ble det større og større problemer med vannet i løpet av 1200-tallet. Store kanaler, kalt "weteringen", ble anlagt for å bli kvitt overflødig vann i dikelandskapet. Imidlertid startet stanset jorden opp og nivået på elva steg på grunn av store sandmengder i elven. Etter noen århundrer ble det påkrevd å finne en annen måte å holde landskapet tørt på. Det ble da besluttet å bygge en serie av vindmøller. Disse skulle brukes til å pumpe vann inn i et reservoar på et mellomnivå mellom jord i dikelandskapet og elva, og så skulle reservoaret kunne pumpes ut i elva av andre vindmøller når elvenivået igjen var lavt nok. Vindmøllene skulle følge sesongmessige og tidevannsrelaterte variasjoner. Selv om noen vindmøllene fortsatt er i bruk, er det viktigste vannverket i området nå to dieselpumpestasjoner ved en av inngangene til dikeområdet.

Navnet
------

Navnet Kinderdijk er nederlandsk for "barnedike". I løpet av St. Elizabeth-flommen i 1421 ble hele området oversvømt, men dette dikelandskapet i Alblasserwaard klarte seg uten å bli oversvømt. Det sies at når den forferdelige stormen hadde stilnet, gikk noen bort til en dike for å se hva som kunne reddes. Han så i det fjerne at en trevugge fløt i vannet. Det var ikke noe håp om at det kunne være liv i vuggen, men da den nærmet seg kunne man se bevegelse. Da vuggen kom nærmere kunne man se at det var en katt som prøvde å holde vuggen i balanse ved å hoppe frem og tilbake slik at vann ikke kunne komme inn i den. Til slutt, da vuggen kom helt inn til land, fisket noen holderen ut og så at det lå en baby og sov rolig og tørr i den. I noen av historiene holdt katten vuggen både balansert og flytende. Dette folkeeventyret og legenden har blitt publisert som "Katten og vuggen".

Referanser
----------

1. ↑  Meder 2007; Griffis, 1918.

Eksterne lenker
---------------

* Offisielt nettsted Rediger på Wikidata

* (en) Kinderdijk windmills – kategori av bilder, video eller lyd på Commons Rediger på Wikidata

  


| * v
* d
* r
Verdensarven i Nederland (liste) |
| --- |
|  | Schokland (1995)  **·** Nederlands vannforsvarslinjer (1996) **·** Willemstad (1997)  **·** Vindmøllene i Kinderdijk-Elshout (1997) **·** Ir.D.F. Woudagemaal (1998)  **·** Beemster polder (1999)  **·** Villa Rietveld-Schröder (1999)  **·** Vadehavet (2009)  **·** Kanalene i Amsterdam (2010)  **·** | Nederlands flagg |
**Vindmøllepalme** (*Trachycarpus fortunei*) er en av de mest kuldeherdige palmene og kommer opprinnelig fra sentrale deler av Kina og sør til de nordligste delene av Burma.

Beskrivelse
-----------

Palmen er trolig den mest kjente og utbredte palmen i Trachycarpus-slekten og blir inntil 15 meter høy. Palmen vokser relativt seint, men er godt egnet til det fuktige og tempererte klimaet som man finner i nordvest-Europa og på De britiske øyer. Også i de mildeste delene av Skandinavia er palmen godt egnet, og har demonstrert at den kan blomstre og produsere spiredyktige frø.

T. fortunei etter et snøfall
Det er lett å gjenkjenne palmen, den har en tynn stamme med en diameter på 20–35 cm og er dekket av en tett duk av fibrer. På eldre landskapspalmer er det ikke uvanlig å fjerne de nederste fibrene slik at selve stammen blir eksponert.

Palmebladene er vifteformede og blir inntil 90 cm lange. Inkludert bladstilken er en vifte 140–190 cm lang.

Kuldeherdighet
--------------

Vindmøllepalmen er ikke avhengig av varme somrer for å vokse bra, men derimot trenger den milde vintrer for å trives. Etablerte og eldre individ klarer fint kortvarige temperaturer ned mot -15 til -20 grader celcius, men er kuldeperioden lang vil palmen ta skade allerede ved temperaturer ned mot -10 grader celcius. Derfor er milde vintrer en forutsetning for om palmen vil overleve i det lange løp.

På tross av sin enestående kuldeherdighet må palmen se seg slått av den europeiske viftepalmen som den palmen som vokser naturlig lengst nord av alle palmer. Men fordi vindmøllepalmen vokser naturlig helt opp i 2400 moh. i fjellene i Kina, har den tilpasset seg ekstremt lave temperaturer, og overgår selv den europeiske viftepalmen i kuldeherdighet.

Yngre individ kan ta skade allerede ved -8 grader celcius.

Eksterne lenker
---------------

* (en) *Vindmøllepalme* i Encyclopedia of Life Rediger på Wikidata

* (en) *Vindmøllepalme* i Global Biodiversity Information Facility Rediger på Wikidata

* (en) *Vindmøllepalme* hos ITIS Rediger på Wikidata

* (en) *Vindmøllepalme* hos NCBI Rediger på Wikidata

* (en) *Vindmøllepalme* hos The International Plant Names Index Rediger på Wikidata

* (en) *Vindmøllepalme* hos Tropicos Rediger på Wikidata

* (en) *Kategori:Trachycarpus fortunei* – bilder, video eller lyd på Wikimedia Commons Rediger på Wikidata

* (en) *Trachycarpus fortunei* – galleri av bilder, video eller lyd på Wikimedia Commons Rediger på Wikidata

* *Trachycarpus fortunei* – detaljert informasjon på Wikispecies Rediger på Wikidata
* Scanpalm – Trachycarpus

|  |  |
| --- | --- |
| Oppslagsverk/autoritetsdata | Store norske leksikon **·** GND
 |